Accidentul de avion din Coreea de Sud: anchetatorii au găsit pene într-unul dintre motoarele aeronavei Jeju Air. Detalii din anchetă
Anchetatorii celei mai mari catastrofe aviatice din Coreea de Sud, prăbușirea avionului Jeju Aair din 29 decembrie, soldată cu 179 de morți, au anunțat că au fost găsite pene într-unul dintre motoarele aeronavei Boeing 737 care a aterizat pe burtă, fără deschiderea trenului de aterizare, și s-a izbit de o structură de beton de la capătul pistei aeroportului din Muan, informează Reuters. Ipoteza ciocnirii cu un stol de păsări a fost luată în calcul de la început, după ce, înainte de aterizarea forțată, pilotul a anunțat că a lovit o pasăre.